Tačiau pranešime yra prieštaravimų: pavyzdžiui, nors nurodoma, kad dialogas su trečiąja šalimi žmogaus teisių klausimais bus kuriamas turint pastarosios sutikimą, kartu grasinama, kad pastarajai atsisakius šio dialogo ES turi apsvarstyti specialiuosius veiksmus toje šalyje tuo tikslu panaudojant "finansinę priemonę demokratijai ir žmogaus teisėms skatinti visame pasaulyje".